# F/A-18 הורנט

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).
F/A-18 הורנט בטיסה

ה-F/A-18 הורנט (Hornet; מאנגלית: "צרעה") הוא מטוס קרב אמריקני רב-משימתי. משמש כמטוס הקרב העיקרי של הצי האמריקני וחיל הנחתים האמריקני, ומוצב על נושאות המטוסים של הצי. ההורנט נמצא גם בשירות חילות אוויר במספר מדינות אחרות.

## [עריכה] היסטוריה

שני מטוסי F/A-18 Hornet של הצי האמריקאי מתכוננים להמראה מנושאת המטוסים USS הארי ס. טרומן. המטוס הקרוב קיפל את קצות כנפיו.

ה-F/A-18 החד-מושבי המקורי היה המטוס הרב-משימתי הראשון של ארצות הברית. הוא תוכנן למטרות תקיפה מסורתיות כמו אמנעה וסיוע קרוב מבלי לפגוע ביכולות הירוט. במוד תקיפה הוא משמש להקרנת כוח, אמנעה וסיוע קרוב ועמוק. במוד ירוט ה-F/A-18 משמש בעיקר לליווי ולהגנת הצי, כשהוא משלים את ה-F-14 טומקט. מטוסי F/A-18 מוטסים על ידי הצוות האירובטי של חיל הים האמריקאי - "המלאכים הכחולים" (Blue Angles), החל משנת 1986.

ה-F/A-18 הוכיח את יכולותיו ופניו הרבים במהלך מבצע "סופה במדבר", שם הפיל מטוסים עיראקים והפציץ מטרות עיראקיות באותה משימה, ושבר את כל שיאי הזמינות, האמינות והתחזוקתיות של מטוסי קרב. כושר השרידות של המטוס הוכח גם הוא לאחר שמטוסים שספגו פגיעות ישירות מטילי קרקע-אוויר תוקנו במהירות והמריאו למחרת.

ה-F/A-18 הוא מטוס דו-מנועי רב משימתי טקטי. ה-F/A-18A ו-C הם חד-מושביים. ה-F/A-18B ו-D הם דו-מושביים. דגם B משמש בעיקר לאימון, ודגם D משמש בצי האמריקאי לתקיפה, שליטה אווירית טקטית וקדמית ואיסוף מודיעין.

הדגמים החדישים, ה-E החד-מושבי וה-F הדו-מושבי "סופר הורנט", שומרים על השם והעיצוב של המטוס המקורי אך הם בעצם מטוסים שונים שגדולים ב-30% מהמטוס המקורי. לסופר הורנט יש גוף מוארך וכנפיים מוגדלות, הארכים בשפות התקיפה ובמייצבי הגובה. מנועי ה-GE F414 חזקים יותר ממנועי ה-F404 המקוריים של ה-F/A-18; חליפת האוויוניקה שודרגה אך דומה באופן בסיסי. תוכנית ה-E/F החלה כאשר חברת מקדונל דאגלאס הציעה את הגדלת ההורנט כדי להחליף את פרויקט ה-A-12 שבוטל. (ה-A-12 היה פרויקט שאפתני ויקר לייצר תחליף חמקן למטוסי ה-A-6 של הצי ולמטוסי התקיפה של חיל האוויר האמריקאי.) הקונגרס האמריקאי נטה שלא לממן מטוס "חדש", אך ה-F/A-18E הוצג כשדרוג, וחוזה הפיתוח על סך של 3.8 מיליארד דולר נחתם בדצמבר 1992. המטוס הראשון מהדגם החדש נגלל במקדונל דאגלאס ב-17 בספטמבר 1995, והסופר הורנט מיוצר גם כיום.

כל מטוסי ה-F/A-18 ניתנים לחימוש במהירות בתצורת ירוט, תקיפה או שניהם גם יחד, על ידי בחירת הציוד החיצוני שמותקן על המטוס לשם ביצוע המשימה. יכולת "הכפלת הכוח" הזו נותנת למפקד בשטח גמישות בהפעלת מטוס טקטי בתרחישי קרב משתנים. משימות הירוט הן בעיקר ליווי והגנת הצי; בזמן שמשימות התקיפה הן הקרנת כוח, אמנעה וסיוע קרוב ועמוק.

דגמי F/A-18C ו-D סומלו כך בשל שדרוג בשנת 1987 שכלל אמצעים להתקנת טילים מתקדמים יותר ומתקני שיבוש מכ"מים. דגמי C ו-D שסופקו החל משנת 1989 נחונו גם ביכולת תקיפת לילה משופרת.

חוץ מהצי האמריקאי, הנחתים ונאס"א, המטוס נמצא בשימוש חילות האוויר של המדינות הבאות: אוסטרליה (Royal Australian Air Force), כווית (Al Quwwat Aj Jawwaiya Al Kuwaitiya), שווייץ (Kommando der Flieger und Fliegeabwehrtruppen), פינלנד (Suomen Ilmavoimat, מלזיה (Tentera Udara Diraja Malaysia), קנדה (Canadian Armed Forces, מסומנים CF-188 ו-CF-188B, ידועים גם בשם CF-18 Hornet), ספרד (Ejército del Aire, מסומנים C.15).

## [עריכה] מאפיינים (F/A-18C הורנט)

### [עריכה] מאפיינים כלליים

- צוות: 1
- מחיר יחידה: 39.5 מיליון דולר אמריקני
- אורך: 56 רגל 0 אינץ' (17.1 מטר)
- מוטת כנפיים: 40 רגל 0 אינץ' עם טילים בקצה הכנפיים (12.3 מטר)
- גובה: 15 רגל 4 אינץ' (4.7 מטר)
- שטח כנף: 400 רגל² (37.16 מטר²)
- משקל ריק: 24,700 ליברות (11,200 ק"ג)
- טעון: 37,150 ליברות (16,850 ק"ג)
- משקל המראה מקסימלי: 51,550 ליברות (23,400 ק"ג)
- מנוע: שני מנועי טורבו-מניפה F404-GE-402 תוצרת גינרל אלקטריק, בעלי דחף של 17,751 lbf‏ (79 Kn) כל אחד

### [עריכה] ביצועים

- מהירות מירבית: מאך 1.7, 1,127 מייל/שעה בגובה 36,100 רגל (1,814 קמ"ש בגובה 11,000 מטר)
- טווח: 330 מייל
- תקרת שירות: 50,000 רגל (15,000 מטר)
- קצב טיפוס: 50,000 רגל/דקה (254 מטר/שנייה)

### [עריכה] חימוש

- תשעה פיילונים - 2 בקצות הכנפיים, 4 תחת הכנפיים, 3 תחת מבנה המטוס, הנושאים עד ל-13,700 ליברות (6,215 ק"ג) של טילים, רקטות, פצצות, מכלי דלק, ופודים.
- תותח 20 מ"מ M61 וולקן פנימי
- טילים:
  - אוויר-אוויר: AIM-9 סיידווינדר, AIM-120 אמראם, AIM-7 ספארו, IRIS-T
  - אוויר-קרקע: AGM-45 שרייק, AGM-65 מייווריק, AGM-88 הארם, SLAM-ER, JSOW.
  - נגד ספינות: AGM-84 הרפון
- פצצות: CBU-87, CBU-89, CBU-97, פיבוואי, JDAM, פצצות שימוש כללי מסדרת 80.

## [עריכה] מאפיינים עיקריים (דגמי E ו-F "סופר-הורנט")

- תפקיד עיקרי: מטוס ירוט ותקיפה רב-משימתי
- יצרן: מקדונל דאגלאס (בואינג)
- מחיר יחידה: 35 מיל' דולר
- מנוע: שני מנועי F414-GE-400 טורבו-מניפה
- דחף: 22,000 ליברות (98 kN) דחף סטטי כל מנוע
- אורך: 60.3 רגל (18.5 מ')
- גובה: 16 רגל (4.87 מ')
- משקל המראה מקסימלי: 66,000 ליברות (29,932 ק"ג)
- מוטת כנפיים: 44.9 רגל (13.68 מ')
- תקרת שרות: 50,000+ רגל (15,000 מ')
- מהירות: מאך 1.8+
- חימוש: ;
- מטען חיצוני: AIM-9 סיידווינדר, AIM-7 ספארו, AIM-120 AMRAAM, AGM-84 הרפון, AGM-88 הארם, שרייק, SLAM, SLAM-ER, Walleye, טילי מאבריק; Joint Stand-Off Weapon (JSOW); Joint Direct Attack Munition (JDAM); פצצות, רקטות ומוקשים.
- טיסה ראשונה - דצמבר 1995

מיזמי קרן ויקימדיה |  |
תמונות ומדיה בוויקישיתוף: F/A-18 Hornet

מקור: http://he.wikipedia.org../../../f/2F/a/F_A-18_%D7%94%D7%95%D7%A8%D7%A0%D7%98_2262.html

קטגוריה: מטוסי קרב אמריקאיים

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Azərbaycan
- Dansk
- Deutsch
- Español
- Suomi
- Français
- Magyar
- Italiano
- 日本語
- 한국어
- Nederlands
- Norsk (bokmål)
- Polski
- Português
- Slovenščina
- Svenska
- Türkçe
- 中文